paragraph_text: Objavila je singl "¿Dónde Estás Corazón?" koji se plasirao na 5. mjesto ljestvice Billboard Hot Latin Songs. Nakon toga Shakira objavljuje svoj prvi službeni studijski album na španjolskom jeziku pod nazivom Pies Descalzos koji je do danas prodan u 5 milijuna primjeraka. U SAD-u se album plasirao na 180. mjesto ljestvice Billboard 200. S albuma su objavljeni singlovi "Estoy Aquí", "Pies Descalzos, Sueños Blancos", "Un Poco de Amor", "Antología" i "Se Quiere, Se Mata". 21. listopada 1997. godine objavljen je njen prvi remix album, The Remixes.